สายการบินต้นทุนต่ำในเอเชีย เพิ่มจำนวนขึ้นอย่างรวดเร็ว ในช่วงไม่กี่ปีมานี้
สายการบินต้นทุนต่ำของทางเอเชียนั้น มีจำนวนเพิ่มขึ้นอย่างรวดเร็วในระยะไม่กี่ปีมานี้ ในขณะที่กิจการของสายการบินต้นทุนต่ำบางสาย เจริญก้าวห
บรรดาสายการบินต้นทุนต่ำในเอเชียซึ่งกิจการรุ่งเรืองดีในยามที่เศรษฐกิจดีนั้นกำลังโดนกระทบกระเทือนอย่างหนักจากการที่ภาวะเศรษฐกิจโลกหดตัว สมาคมการขนส่งทางอากาศระหว่างประเทศเตือนว่าอุตสาหกรรมการบินทางเอเชียกำลังอยู่ในสภาพที่ดิ้นรนเพื่อความอยู่รอด ตามที่พยากรณ์กันไว้ สายการบินต่างๆ จะขาดทุนสามพันกว่าล้านเหรียญสหรัฐในปีนี้ แต่กิจการของสายการบินต้นทุนต่ำบางสาย ดีกว่าสายการบินทั่วๆไปขณะที่ผู้เดินทางหาทางลดค่าใช้จ่าย คุณ บรู๊ซ บิวคานัน หัวหน้าฝ่ายบริหารของเจ็ตสตาร์ สายการบินต้นทุนต่ำของออสเตรเลียกล่าวไว้ตอนนี้ว่า "นั่นเป็นสภาพทั่วๆ ไปของธุรกิจสายการบินที่เห็นกันอยู่เรามองเห็นว่าการเดินทางโดยใช้บริการของสายการบินราคาแพงลดลง และการใช้บริการของสายการบินต้นทุนต่ำเพิ่มขึ้นและกิจการกำลังไปได้สวย แต่เขากล่าวด้วยว่าสายการบินต้นทุนต่ำในเอเชียประสบอุปสรรคหลายประการ โดยเฉพาะอย่างยิ่งเรื่องระเบียบกฎเกณฑ์อันเข้มงวด และการที่รัฐบาลควบคุมท่าอากาศยานและค่าธรรมเนียม เขากล่าวด้วยว่าสายการบินต้นทุนต่ำกำลังปรับตัว เพื่อรับมือกับอุปสรรคเหล่านั้นและทำงานร่วมกับรัฐบาลเพื่อสร้างสรรค์โอกาส ยกตัวอย่างเช่น สายการบินต้นทุนต่ำ เจ็ตสตาร์มีแผนจะขยายวงการปฏิบัติงานของตนที่สิงค์โปร์ โดยการตั้งศูนย์กลางการปฏิบัติงานของสายการบินแห่งหนึ่งที่นั่น เมื่อเดือนที่แล้วสิงค์โปร์อนุญาติให้เพิ่มเที่ยวบินไปฟิลิปปินส์โดยเฉพาะอย่างยิ่งเที่ยวบินของสายการบินต้นทุนต่ำและพุ่งเป้าไปที่ตลาดขนาดย่อมลงมาอย่างเช่น เซบู และดาเวาเมื่อปีที่แล้วการเดินทางโดยเครื่องบินระหว่างสิงค์โปร์ และฟิลิปปินส์เพิ่มขึ้น 12 เปอร์เซ็นต์ การผ่อนคลายกฎระเบียบต่างๆนี้ทำให้เที่ยวบินของสายการบินต้นทุนต่ำที่บินระหว่างสิงค์โปร์และมาเลเซียมีจำนวนเพิ่มขึ้น สำหรับสายการบิน แอร์ เอเชียของมาเลเซียนั้นผลกำไรในไตรมาสแรกของปีนี้สูงขึ้นกว่า 25เปอร์เซ็นต์เพราะการที่มีผู้ใช้บริการมากขึ้น คุณ จอห์น โคลดาวสกี้โฆษกของสมาคมการท่องเที่ยวภาคพื้นเอเชียแปซิฟิกกล่าวว่า การที่สายการบิน แอร์เอเชียได้กำไรมากขึ้นกว่าเดิมนี้ หมายถึงว่าสายการบินดังกล่าวแย่งส่วนแบ่งตลาดจากสายการบินคู่แข่งที่เป็นสายการบินต้นทุนสูงกว่า สำหรับประเทศไทยสายการบินส่วนมากตกอยู่ในฐานะลำบากเพราะการที่ภาวะเศรษฐกิจโลกถดถอยดวามตึงเครียดทางการเมืองในประเทศและการคุกคามของไข้หวัดใหญ่ เอ เอช1เอ็น1สายการบินต้นทุนต่ำของรัฐบาลไทย อย่างเช่น นก แอร์ ต้องเปลี่ยนเข็มด้านตลาดภายในประเทศต้องปรับปรุงเส้นทาง ลดการให้บริการภาคโพ้นทะเล ลดจำนวนเครื่องบินและเจ้าหน้าที่สายการบิน นก แอร์ ขาดทุน 16 ล้านเหรียญสหรัฐเมื่อปีที่แล้ว แต่เมื่อเร็วๆ นี้สายการบินรายงานว่ามีกำไรกว่า 4 ล้านเหรียญสหรัฐในช่วง 6 เดือน คุณสีหพันธ์ ชุมสายรองประธานฝ่ายบริหารของสายการบิน นก แอร์ กล่าวไว้ตอนนี้ว่า "ในขณะนี้เราผ่านพ้นวิกฤติกาลทางการเงิน อันเกิดจากวิกฤติกาลเกี่ยวกับเชื้อเพลิงเมื่อปีกลายไปแล้วและขณะนี้ฐานะการเงินของเรานับว่าดี" สายการบินต้นทุนต่ำของอินเดีย ก็กำลังประสบปัญหาหนักหน้าเช่นกัน เพราะเหตุที่เชื้อเพลิงแพงภาษีสูงและการที่เศรษฐกิจถดถอย สายการบินคิงฟิชเช่อร์ของอินเดียขาดทุนกว่าสองร้อยล้านเหรียญสหรัฐในช่วง 9เดือนที่สิ้นสุดลงในเดือนธันวาคมทั้งๆ ที่ประสบปัญหาหลายประการการที่สายการบินต้นทุนต่ำมีจำนวนมากขึ้นในเอเชีย ทำให้สายการบินอื่นๆ ต้องแข่งขันอย่างเต็มที่สายการบินที่ให้บริการอย่างครบครัน คิดว่าความสะดวกสบายและบริการที่สายการบินใหญ่ให้แก่ผู้โดยสารจะจูงใจให้พวกเขากลับมาใช้บริการของตนอีก ในขณะที่หวังกันว่าเศรษฐกิจจะกลับฟื้นตัวใหม่แต่สายการบินต้นทุนต่ำหลายต่อหลายสายกำลังเปลี่ยนแผน โดยมุ่งไปที่ตลาดภายในประเทศและการบินรับส่งผู้โดยสารระยะใกล้ ทั้งนี้เพื่อทำให้ฐานะของตนในน่านฟ้าเอเชียมั่นคง